**Projektas**

# LAZDIJŲ RAJONO SAVIVALDYBĖS TARYBA

# SPRENDIMAS

**DĖL VYRESNIO NEI 18 METŲ ASMENS IŠLAIKYMO LAZDIJŲ RAJONO SAVIVALDYBĖS SOCIALINĖS GLOBOS CENTRE „ŽIDINYS“**

2019 m. sausio 27 d. Nr. 34-1587

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, Lazdijų rajono savivaldybės socialinės globos centro „Židinys“ nuostatų, patvirtintų Lazdijų rajono savivaldybės tarybos 2018 m. kovo 23 d. sprendimu Nr. 5TS-1243 „Dėl Lazdijų rajono savivaldybės socialinės globos centro „Židinys“ nuostatų patvirtinimo“, 26.2 papunkčiu, Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“, 1 priedo „Likusių be tėvų globos vaikų, socialinės rizikos vaikų, vaikų su negalia ilgalaikės (trumpalaikės) socialinės globos normos, taikomos vaikų socialinės globos namams, vaikų su negalia socialinės globos namams, bendruomeniniams vaikų globos namams ir vaikų su negalia grupinio gyvenimo namams“ 2.7 papunkčiu bei atsižvelgdama į Aidos Matusevičiūtės 2019 m. sausio 21 d. prašymą, Lazdijų rajono savivaldybės taryba n u s p r e n d ž i a:

1. Leisti Aidai Matusevičiūtei, gim. 2001-01-31, sukakus pilnametystės amžių, gyventi bendruomeniniuose vaikų globos namuose – Lazdijų rajono savivaldybės socialinės globos centre „Židinys“, adresu: Kaštonų g. 1, Bajoriškių k., Lazdijų sen., Lazdijų r. sav., ir pratęsti jos išlaikymą iki ji baigs bendrojo lavinimo programą, t. y. iki 2019-07-01.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Rima Šukienė

2019-01-22

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VYRESNIO NEI 18 METŲ ASMENS IŠLAIKYMO LAZDIJŲ RAJONO SAVIVALDYBĖS SOCIALINĖS GLOBOS CENTRE „ŽIDINYS“**

**PROJEKTO**

**AIŠKINAMASIS RAŠTAS**

2018-01-22

Lazdijų rajono savivaldybės tarybos sprendimo projektas „Dėl vyresnio nei 18 metų asmens išlaikymo Lazdijų rajono savivaldybės socialinės globos centre „Židinys“ parengtas vadovaujantis Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, Lazdijų rajono savivaldybės socialinės globos centro „Židinys“ nuostatų, patvirtintų Lazdijų rajono savivaldybės tarybos 2018 m. kovo 23 d. Nr. 5TS-1243 „Dėl Lazdijų rajono savivaldybės socialinės globos centro „Židinys“ nuostatų patvirtinimo“ 26.2 papunkčiu, Likusių be tėvų globos vaikų, socialinės rizikos vaikų, vaikų su negalia ilgalaikės (trumpalaikės) socialinės globos normų, taikomų vaikų socialinės globos namams, vaikų su negalia socialinės globos namams, bendruomeniniams vaikų globos namams ir vaikų su negalia grupinio gyvenimo namams, patvirtintų Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl socialinės globos normų aprašo patvirtinimo“, 2.7 papunkčiu bei atsižvelgiant į Aidos Matusevičiūtės 2019 m. sausio 21 d. prašymą.

Lazdijų rajono apylinkės teismo 2012 m. sausio 23 d. nutartimi Aidos Matusevičiūtės nuolatiniu globėju paskirtas Lazdijų rajono socialinės globos centras „Židinys“. Mergina mokosi Lazdijų r. Veisiejų Sigito Gedos gimnazijos IVag klasėje.

Aidai Matusevičiūtei reikalingos saugios gyvenimo sąlygos bei kvalifikuota specialistų pagalba iki ji baigs bendrojo lavinimo programą.

Leidus Aidai Matusevičiūtei sukakus pilnametystės amžių gyventi Lazdijų rajono savivaldybės socialinės globos centre „Židinys“, ji būtų ir toliau išlaikoma valstybės ir savivaldybės biudžeto lėšomis.

Galimos neigiamos pasekmės – nėra.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos skyriaus vedėjo pavaduotoja Rima Šukienė.

Socialinės paramos skyriaus

vedėjo pavaduotoja Rima Šukienė